b"\n_START_ARTICLE_\nRatpenat cuallarg d'Elery\n_START_SECTION_\nDimensions\n_START_PARAGRAPH_\n\xc3\x89s un ratpenat de petites dimensions, amb una llargada del cap i el cos de 41\xe2\x80\x9350 mm, una llargada de l'avantbra\xc3\xa7 de 32\xe2\x80\x9335,3 mm, una llargada de la cua de 28\xe2\x80\x9332 mm i un pes de fins a 6 g.\n_START_SECTION_\nAspecte\n_START_PARAGRAPH_\nEl pelatge \xc3\xa9s curt i esp\xc3\xa8s. Les parts dorsals s\xc3\xb3n de color sorra, mentre que les ventrals s\xc3\xb3n m\xc3\xa9s clares. El musell \xc3\xa9s pla, ample, llarg i prim, amb el llavi superior densament cobert de llargues cerres i els narius que s'obren lateralment. Les orelles s\xc3\xb3n relativament curtes, ben separades entre si i amb la punta arrodonida. Les ales s'acoblen posteriorment als turmells. La cua \xc3\xa9s llarga i robusta i s'est\xc3\xa9n m\xc3\xa9s de la meitat m\xc3\xa9s enll\xc3\xa0 de l'uropatagi. Ambd\xc3\xb3s sexes tenen un particular projecci\xc3\xb3 carnosa sobre els genitals.\n_START_SECTION_\nComportament\n_START_PARAGRAPH_\nEs refugia a les cavitats dels arbres.\n_START_SECTION_\nAlimentaci\xc3\xb3\n_START_PARAGRAPH_\nS'alimenta d'insectes.\n_START_SECTION_\nDistribuci\xc3\xb3 i h\xc3\xa0bitat\n_START_PARAGRAPH_\nAquesta esp\xc3\xa8cie \xc3\xa9s difosa al Territori del Nord sud-oriental, Queensland central i meridional i Nova Gal\xc2\xb7les del Sud septentrional._NEWLINE_Viu als boscos \xc3\xa0rids.\n_START_SECTION_\nEstat de conservaci\xc3\xb3\n_START_PARAGRAPH_\nCom que fou descoberta fa poc temps, l'estat de conservaci\xc3\xb3 d'aquesta esp\xc3\xa8cie encara no ha estat avaluat."